sárvaṃ yajñáṃ saṃvr̥jyā́tha yatpā́piṣṭhaṃ yajñásya bhāgadhéyamā́sītténainānnírabhajannasnā́ paśóḥ phalīkáraṇairhaviryajñātsúnirbhaktā asannítyeṣa vai súnirbhakto yám bhāgínaṃ nirbhájantyátha yámabhāgáṃ nirbhájantyaìva sa tā́vachaṃsata uta hi váśo labdhvā́ha kím mā babhakthéti sa yámevaìbhyo devā́ bhāgamákalpayaṃstámevaìbhya eṣa etádbhāgáṃ karotyátha yádadhò 'dhaḥ kr̥ṣṇājinámupā́syatyanagnā́vevaìbhya etádandhe támasi práveśayati tátho evā́sr̥kpaśo rákṣasām bhāgò 'sī́tyanagnā́vandhe támasi práveśayati tásmātpaśóstedanīṃ ná kurvanti rákṣasāṃ hi sá bhagaḥ